โดนสุนัขเลียแผลตั้งแต่วันที่9จนถึงวันนี้ แล้วไม่ได้ไปฉีดวัคซีนจะเป็นไรไหมค่ะ แล้วแผลแบบไหนที่โดนสุนัขเลียแล้วต้องไปฉีดวัคซีนค่ะ แล้ววัคซีนกระตุ้น2เข็มป้องกันได้กี่เดือนค่ะ
สวัสดีค่ะ หากผิวหนังมีรอยเกา หรือแผลยังไม่หายสนิทดี การโดนสุนัขเลีย อาจเสี่ยงต่อการติดเชื้อพิษสุนัขบ้าได้หากเคยฉีดวัคซีนป้องกันพิษสุนัขบ้าครบตามกำหนดนัดมาแล้วอย่างน้อย 3 เข็ม และเคยฉีดกระตุ้นซ้ำไปภายในไม่เกิน 1 ปีนับจากที่ฉีดเข็มสุดท้ายไป ระดับภูมิคุ้มกันต่อเชื้อจะสูงเพียงพอต่อการป้องกันการเกิดโรคไปได้นาน 2-3 ปี โดยไม่ต้องฉีดวัคซีนกระตุ้นอีกแต่หากเข็มที่ฉีดกระตุ้นไปแล้วนั้น ห่างจากเข็มสุดท้ายของการฉีดวัคซีนคอร์ส 3 เข็ม มากกว่า 1 ปี และเข็มที่ได้ฉีดกระตุ้นไป นานเกิน 1 เดือนก่อนที่จะถูกโดนสุนัขเลียในครั้งนี้ แนะนำควรฉีดกระตุ้นซ้ำ 1 เข็มค่ะ หรือหากนานเกิน 6 เดือน ควรฉีดกระตุ้น 2 เข็มอย่างไรก็ตาม หากในขณะนี้ สุนัขยังไม่ตายหรือหนีหายไปไหน แสดงว่าสุนัขก็ไม่ได้เป็นโรคพิษสุนัขบ้า จึงไม่จำเป็นต้องไปฉีดวัคซีนพิษสุนัขบ้ากระตุ้นค่ะ